Korizmeno hodočašće Porečke i Pulske biskupije u pulsku katedralu
2025-03-30 17:30 - 19:30 (Europe/Zagreb) | Pula

Susret članova župnih Caritasa Porečke i Pulske biskupije
2025-04-05 09:30 - 13:00 | pazin
U subotu 5. travnja, s početkom u 9.30, u Pazinskom kolegiju održat će se korizmeni susret članova župnih Caritasa Porečke i Pulske biskupije.

Križni put mladih stazom sv. Šimuna
2025-04-05 09:30 - 13:30 | Gračišće
Križni put mladih u Gračišću, 5. travnja 2025. s početkom u 10 sati.

Križni put u pulskoj Areni
2025-04-12 15:00 - 17:00 | Pula arena, Pula, Croatia (Local Name: Hrvatska)
Uoči nedjelje Muke Gospodnje, 12. travnja 2025. upriličit ćemo prvi put pobožnost križnog puta u pulskoj Areni.
Arena je posebno mjesto s dvotisućljetnom poviješću koja, kao i sama pobožnost križnog puta, pobuđuje posebne osjećaje.
Stoga, ovo je prilika za sve nas vjernike da se bolje pripremimo i uživimo u proslavu Muke Gospodnje, a preko Muke i u proslavu Njegova slavnog Uskrsnuća.
Napomena: Ovom prilikom, od 15 do 17 sati, ulazak u Arenu je besplatan!

Veliki četvrtak
2025-04-17
Na Veliki četvrtak, 17. travnja, mons. Ivan Štironja predvodit će u porečkoj bazilici u 10 sati Misu posvete svetih ulja, a u 19 sati Misu Večere Gospodnje.

Veliki petak
2025-04-18 19:00 - 21:00
Na Veliki petak, 18. travnja, biskup Ivan Štironja će predvoditi Službu Muke Gospodnje u 19 sati u katedrali Uznesenja Blažene Djevice Marije u Puli.

Velika subota
2025-04-19 21:00 - 23:00
Na Veliku subotu, 19. travnja, biskup Ivan Štironja će predvoditi Vazmeno bdijenje u porečkoj bazilici u 21 sat.

Nedjelja Gospodnjega uskrsnuća
2025-04-20 10:30 - 12:00
U nedjelju Gospodnjega uskrsnuća 20. travnja, mons. Ivan Štironja će predvoditi svečano bogoslužje u 11 sati u porečkoj bazilici, a mons. Ivan Milovan, biskup u miru, u 10.30 u pulskoj katedrali.

Hodočašće i molitveno bdjenje uoči Nedjelje Dobrog Pastira u Svetvinčentu
2025-05-10 18:30 - 22:00
Uz Svjetski dan molitve za zvanja, koji se svake godine obilježava na IV. vazmenu nedjelju, Vijeće za duhovna zvanja, ministrante i pastoral mladih naše biskupije organizira molitveno bdjenje, 10. svibnja 2025. u Svetvinčentu.
Misno slavlje u 19 sati predvodi biskup Ivan Štironja, a nakon svete Mise je klanjanje pred Presvetim.

Biblijsko bdjenje u Novigradu
2025-05-25 - 2025-06-01 | Novigrad, Veliki trg 7, Novigrad, Istra, 52466, Croatia (Local Name: Hrvatska)
Župa Novigrad organizira Biblijsko bdjenje – kontinuirano čitanje cijele Biblije od prve knjige do posljednje knjige.

Pulska katedrala: Biskupijski susret molitvenih i karizmatskih zajednica, pokreta i udruga
2025-06-09 18:30 - 20:30 | Poreč
Susret članova molitvenih zajednica, pokreta i katoličkih udruga Porečke i Pulske biskupije održat će se u katedrali Uznesenja Blažene Djevice Marije u Puli, u ponedjeljak 9. lipnja 2025. godine.
Euharistijsko slavlje u 19 sati predvodi biskup Ivan Štironja.
Duhovski ponedjeljak: Bl. Dj. Marija Majka Crkve

Susret ministranata
2025-06-14 09:00 - 13:30 | pazin
Susret ministranata Porečke i Pulske biskupije održat će se 14. lipnja 2025. u Pazinskom kolegiju. Početak susreta je u 9 sati.

Svećeničko ređenje
2025-06-14 17:00 - 18:30 | Pula katedrala, Trg Svetog Tome 2, 52100, Pula, Pula, Istra, 52100, Croatia (Local Name: Hrvatska)
U subotu 14. lipnja 2025. godine, u pulskoj katedrali s početkom u 17,00 sati, mons. Ivan Štironja, porečki i pulski biskup, zaredit će za svećenike trojicu đakona koji su 30. studenoga 2024. godine primili red đakonata: vlč. Samuel Espinal Ramirez, vlč. Luka Jakopić i vlč. Francesco Falsetti.
Molimo da se na ovom biskupijskom slavlju okupimo u što većem broju, da zajednički Bogu zahvalimo na daru novih svećenika te molimo za nova svećenička i redovnička duhovna zvanja. Pozovite i svoje župljane, a osobito ministrante i ostalu mladež.

Svetkovina Presvetog Tijela i Krvi Kristove
2025-06-19
Katedrala u Poreču
Euharistijsko slavlje u porečkoj katedrali u 11 sati, u četvrtak 19. lipnja predvodi Ivan Štironja, porečki i pulski biskup.
Nakon sv. Mise slijedi procesija s Presvetim Oltarskim Sakramentom koja će ići do crkve Gospe od Anđela na Trgu slobode.

Katedrala u Puli
Euharistijsko slavlje u pulskoj katedrali u 18 sati, u četvrtak 19. lipnja predvodi Ivan Štironja, porečki i pulski biskup.
Nakon sv. Mise slijedi tradicionalna procesija s Presvetim Oltarskim Sakramentom ulicama grada Pule do crkve sv. Antuna Padovanskog.

Proslava zaštitnika župe Labinci
2025-06-24
U utorak 24. lipnja župa Labinci slavi svog zaštitnika sv. Ivana Krstitelja.
Euharistijsko slavlje u 11 sati predvodi vlč. Maksimilijan Buždon.

Svetkovina Presvetoga Srca Isusova
2025-06-27 19:00 - 21:00
Euharistijsko slavlje prigodom posvete hrvatskoga naroda i domovine Presvetom Srcu Isusovu
Porečki i pulski biskup Ivan Štironja predvodit će u petak 27. lipnja 2025., na svetkovinu Presvetoga Srca Isusova, euharistijsko slavlje u katedrali Uznesenja Marijina u Puli.
Misno slavlje započet će u 19 sati, a nakon popričesne molitve uslijedit će Čin posvete hrvatskoga naroda i domovine Presvetomu Srcu Isusovu.

Sveti Petar u Šumi: Predstava o Miroslavu Bulešiću
2025-06-28 17:30 - 22:30 | Sveti Petar u Šumi, Sveti Petar u Šumi 2, 52404, Sveti Petar u Šumi, Sveti Petar u Šumi, Istra, 52404, Croatia (Local Name: Hrvatska)
Oci pavlini u Svetom Petru u Šumi, organiziraju bogati program 28. lipnja 2025. godine. U 18 sati je slavlje svete Mise i svjedočanstvo bračnog para Leona i Monike Žilavi. Nakon toga slijedi Euharistijsko klanjanje, a u 21 sat je predstava o blaženom Miroslavu Bulešiću “Dođi kraljevstvo tvoje! Budi volja tvoja!” koju izvodi Zagrebačka dramska skupina bl. Alojzija Stepinca. Svi ste dobrodošli!

Proslava sv. Petra na Tondolonu
2025-06-29 19:00 - 20:00
Proslava svetog Petra, u nedjelju 29. lipnja u 19 sati ispred crkve na Tondolonu. Slave zajedno župe: Bale, Kanfanar, Svetivnčenat i Juršići.

Proslava svetkovine sv. Tome, zaštitnika Pulske biskupije
2025-07-03
U četvrtak, 3. srpnja, prigodom proslave svetkovine sv. Tome apostola, zaštitnika Pulske biskupije i grada Pule, održat će se drugo pokrajinsko hodočašće vojske, policije, vatrogasaca te braniteljskih udruga.
Središnje euharistijsko slavlje u pulskoj katedrali Uznesenja Marijina, s početkom u 18 sati, predvodit će mons. Marko Medo, gospićko-senjski biskup, u zajedništvu s domaćim biskupom ordinarijem i biskupima Riječke metropolije, vojnim ordinarijem, te svećenicima Porečke i Pulske biskupije, Vojne biskupije i ostalim svećenicima.
Nakon euharistijskog slavlja, ulicama grada Pule održat će se procesija s relikvijom i kipom svetog Tome.
Proslavi svetkovine prethodi trodnevnica, od ponedjeljka, 30. lipnja, do srijede, 2. srpnja, koju će predvoditi vlč. Darko Zgrablić, župnik župa Juršići i Svetvinčenat.
Euharistijska slavlja su u 19 sati, a glazbeno ih animira Grupa Jerihon.

Koncert duhovne glazbe "Pjesma srca"
2025-07-04 20:00 - 22:00 | svetivinčenat, Svetivinčenat 39, Svetivinčenat, Istra, 52342, Croatia (Local Name: Hrvatska)
U petak 4. srpnja 2025. s početkom u 20 sati, koncert duhovne glazbe “Pjesma srca” u Svetvinčentu, u Kaštelu.
Ulaznice možete nabaviti u župi Svetvinčenat, u Kaštelu, putem sustava Entrio i na prodajnim mjestima Entrio.

Proslava svetkovine Velike Gospe u pulskoj katedrali
2025-08-15 10:30 - 17:00 | Pula

Proslava svetkovine Velike Gospe u porečkoj katedrali
2025-08-15 19:00 - 20:00 | Poreč

Obilježavanje 78. obljetnice mučeništva bl. Miroslava Bulešića
2025-08-20 - 2025-08-24
https://www.biskupija-porecko-pulska.hr/wp-content/uploads/2025/08/Svetvincenat-najava.MP3.mp3
Program trodnevne duhovne priprave i hodočašće dekanata u Lanišće i Svetvinčenat (20.-22. 8. 2025.)
I ove će godine povodom obilježavanja obljetnice mučeništva bl. Miroslava Bulešića prethoditi trodnevna duhovna priprava, od 20. do 22. kolovoza, koja će obuhvatiti hodočašća svih dekanata Porečke i Pulske biskupije u Lanišće ili Svetvinčenat.
U srijedu, 20. kolovoza vjernici Labinskog dekanata hodočaste u Lanišće. Istoga dana u Svetvinčenat hodočaste vjernici Pazinskog i pićanskog dekanata.
U četvrtak, 21. kolovoza, Umaški i buzetski dekanat hodočaste u Lanišće, a Pulski dekanat u Svetvinčenat.
U petak, 22. kolovoza, Porečki dekanat hodočaste u Lanišće, dok iste večeri rovinjsko-kanfanarski i vodnjanski dekanat hodočaste u Svetvinčenat.
Svake večeri duhovni program započinje u 18:30 sati a sv. misa u 19 sati.

Obilježavanje 78. obljetnice mučeništva bl. Miroslava Bulešića

Zavjetno hodočašće vjernika Porečke i Pulske biskupije na Trsat
2025-09-06
Zavjetno hodočašće vjernika Porečke i Pulske biskupije Majci Božjoj Trsatskoj bit će održano 6. rujna 2025. godine.
Hodočasničku misu u 11 sati predvodi porečki i pulski biskup Ivan Štironja.

XXII. "Koncert sv. Eufemiji"
2025-09-07 18:30 - 21:00
U Rovinju, u nedjelju 7. rujna u 20 sati održat će se koncert ispred crkve sv. Eufemije u Rovinju.

Spomendan bl. Francesca Bonifacia
2025-09-11
U četvrtak 11. rujna hodočasti se u župu Krasica gdje je živio i djelovao svećenik i mučenik, bl. Francesco.
Misno slavlje u 18 sati predvodi mons. Ivan Štironja, biskup porečki i pulski.

Blagdan sv. Eufemije
2025-09-16

Sveti Kuzma i Damjan
2025-09-26

Biskupijski susret obitelji u Rovinju
2025-09-28 17:00 - 21:00
O 12. obljetnici beatifikacije bl. Miroslava Bulešića, u nedjelju 28. rujna održat će se biskupijski susret obitelji u Rovinju, u crkvi sv. Eufemije.
U 17 sati je pokorničko bogoslužje i prilika za svetu ispovijed, a u 17.30 je molitva krunice.
Euharistijsko slavlje u 18 sati predvodi mons. Ivan Štironja, biskup porečki i pulski.

Svetkovina Svih svetih
2025-11-01
Na gradskom groblju Poreč, misno slavlje o svetkovini Svih svetih u 15 sati predvodi porečki i pulski biskup mons. Ivan Štironja.
Na pulskom Gradskom groblju Monte Ghiro, misno slavlje o svetkovini Svih svetih u 15 sati predvodi porečki i pulski biskup u miru mons. Ivan Milovan.
